Il-Papa Franġisku faħħar il-ġest tal-kowċ ta' Manchester City, Pep Guardiola, li bies il-midalja li rċieva wara t-telfa tat-tim tiegħu fil-finali tal-UEFA Champions League kontra Chelsea. Chelsea jirbħu l-UEFA Champions League Chelsea jirbħu l-UEFA Champions League wara li għelbu lil Manchester City Mingħajr ma kien speċifiku, il-Papa qal li xi ħadd kien tgħarraflu li riċentament kien hemm każ fejn kien hemm rebbieħ u xi ħadd li spiċċa t-tieni u dak li spiċċa t-tieni bies il-midalja. "Normalment, meta nitilfu jew nispiċċaw it-tieni, inkunu mdejqin, u possibilment narmu l-medalja. Madankollu din il-persuna bieset il-midalja", irrimarka l-Papa. "Dan jgħallimna li anke fit-telfa jista' jkun hemm rebħa. Dan iseħħ jekk nieħdu t-telfiet b'maturità, pass li jgħina nikbru. Iġġiegħlek tifhem li fil-ħajja mhux dejjem kollox huwa ħelu, mhux dejjem tirbaħ u xi kultant ikollok tesperjenza telfa. U meta sportiv jew sportiva, jieħu telfa b'dinjità, b'umanità, b'qalb kbira, huwa unur veru, vera rebħa umana". Fl-udjenza tiegħu, il-Papa Franġisku kompla jenfasizza żewġ aspetti importanti tal-isport, ix-xogħol f'tim u d-dixxiplina. Huwa nnota li għalkemm xi sports huwa meqjus bħala sport individwali, l-isports iġib flimkien lin-nies minn esperjenzi u passati differenti biex jiffurmaw relazzjonijiet ma' xulxin sabiex "jingħaqdu flimkien u jiġġieldu għal għan komuni." Il-Papa qal li ż-żewġ affarijiet huma importanti, kemm li nkunu magħqudin kif ukoll li jkollna għan u żied li f'dan is-sens, l-isports isir mediċina kontra l-individwaliżmu tas-soċjetajiet tagħna li kultant toħloq individwi iżolati u dieqa grazzi għatt-tkabbir ta' passjoni għal ideali tajbin.